alexandrainst/scandi-wiki huggingface dataset:
Paragonitt

Paragonitt eller natronglimmer er eit fargelaust til gult mineral som finst i einskilde metamorfe bergartar. Det er nær nærskyldt med muskovitt, men inneheld natrium i staden for kalium. I Noreg kjent mellom anna frå Saltdalen i Nordland.

Det vart først skildra i 1843 etter ein førekomst ved Monte Campione i Tessin i Sveits. Namnet kjem av det greske ordet for å forføre (fordi mineralet vart forveksla med andre sjiktsilikat), og -itt.

Kjelder
Paragonitt. (14. februar 2009). I Store norske leksikon. Henta 14. februar 2014 frå http://snl.no/paragonitt.

Kjelder

Glimmergruppa
Natriummineral
Aluminiummineral
Monokline mineral
Parakeldyshitt

Parakeldyshitt er eit kvitt mineral som finst i syenittpegmatittar på Kolahalvøya og i Lågendalen ved Larvik. Eit triklint natrium-zirkoniumsilikat, Na2ZrSi2O7.

Det er kalla opp etter M.V. Keldysj, ein russisk matematikar, og para-.

Kjelder
Parakeldyshitt. (14. februar 2009). I Store norske leksikon. Henta 14. februar 2014 frå http://snl.no/parakeldyshitt.

Natriummineral
Zirkoniummineral
Parameter i krystallografi

Ein parameter i krystallografi syner til fleire ting. 

Ein parameter kan syne til dei akselengder og vinklar som definerer ei einingscelle (den minste volumeininga i ein krystallstruktur som ved repetisjon i rommet sine tre retningar dannar eit krystallgitter), òg kalla gitterparameter eller gitterkonstant.

Parameter kan syne til avstanden langs ein krystallakse til det punktet der ei krystallflate skjer aksen; definerer plasseringa av flata i tilhøve til aksekrossen og krystallgitteret (jfr.indices ).

Dei delar (x, y, z) av akselengdene til einingscella som definerer plasseringa av eit atom i tilhøve til eit gitterpunkt.

Kjelder
Parameter: krystallografi. (14. februar 2009). I Store norske leksikon. Henta 14. februar 2014 frå http://snl.no/parameter%2Fkrystallografi.

Krystallografi
Paramorfose

Paramorfose er eit spesialtilfelle av pseudomorfose utan kjemisk forandring, det vil sei ein overgang hos eit mineral frå ei polymorf form til ei anna, utan endring i den kjemiske samansetjinga og utan at den ytre forma blir endra. Til dømes vil ein sølvglanskrystall kunne ha ei ytre avgrensing som viser at han opphavleg vart danna som kubisk sølvglans (argentitt), medan ei røntgenundersøking vil vise at mineralet er gått over i ein monoklin modifikasjon (akanthitt).

Kjelder
Paramorfose. (14. februar 2009). I Store norske leksikon. Henta 14. februar 2014 frå http://snl.no/paramorfose.

Mineralogi
Parisitt-(Ce)

Parisitt-(Ce) er eit gulbrunt mineral, eit fluorkarbonat av kalsium, cerium og andre lantanoidar, Ce2Ca(CO3)3F2, med trigonal symmetri. Det finst på nefelinsyenittpegmatittar (Langesundsfjorden) og granittpegmatittar (Råde i Østfold, Hundholmen i Tysfjord, Tangen ved Kragerø). Det er  nærskyldt med synchysitt.

Det er kalla opp etter J. J. Paris, som eigde av Muzogruven i Colombia, der mineralet først vart funne.

Kjelder
Parisitt (Ce). (14. februar 2009). I Store norske leksikon. Henta 14. februar 2014 frå http://snl.no/parisitt-%28Ce%29.

Bakgrunnsstoff

Kalsiummineral
Lantanidmineral
Karbonatmineral
Monokline mineral
Pektolitt

Pektolitt er eit mineral som hovudsakleg opptrer som kvite til grå fibrige massar i holrom i basalt, ofte saman med zeolittar. Det er eit triklint natrium-kalsiumsilikat, med formel NaCa2Si3O8(OH). 

Mineralet finst i syenitt-pegmatittar i området Langesundsfjorden–Larvik.

Kjelder
Pektolitt. (14. februar 2009). I Store norske leksikon. Henta 14. februar 2014 frå http://snl.no/pektolitt.

Bakgrunnsstoff
Mineralgalleri

Natriummineral
Kalsiummineral
Inosilikat
Edelsteinar
Triklinske mineral
Pentlanditt

Pentlanditt er eit bronsegult, metallisk mineral, eit jernnikkelsulfid, (FeNi)9S8, med kubisk symmetri. Det opptrer samanvekst med pyrrhotitt i førekomstar knytet til gabbromassiv, og er den viktigaste nikkelerts, og finst mellom anna i Sudbury i Ontario i Canada; Petsjenga i Russland og det var tidlegare drift på ei rekkje førekomstar i Noreg.

Mineralet vart først påvist og skildra frå Espedalen nikkelgruve under namnet jernnikkelkis av K. J. A. T. Scheerer i 1843. Det er kalla opp etter den irske naturforskeren Joseph Barclay Pentland (1797–1873).

Kjelder

Bakgrunnsstoff

Jernmineral
Nikkelmineral
Sulfidmineral
Meteorittmineral
Kubiske mineral
Peridot

Peridot er ein verdifull grøn edelstein, som er ein varietet av mineralet olivin. 

Det finst i Noreg i glimmeraktige slepper eller som klumpar i dunitt (olivinstein) frå Sunnmøre.

Sjå òg
 krysolitt

Kjelder
Peridot. (14. februar 2009). I Store norske leksikon. Henta 14. februar 2014 frå http://snl.no/peridot.

Bakgrunnsstoff

Edelsteinar
Periklas

Periklas er eit mineral som er naturleg hendande magnesiumoksid, MgO. Det krystalliserer kubisk og finst oftast i metamorfe kalksteinar og dolomittar. 

Periklas kan vere særs utbreidd i mantelen til jorda, der det høge trykket fører til nedbryting av olivinsamansetjingar til enkle oksid med mykje tettare pakning av atoma. Eksperimentelle undersøkingar har vist jernrik periklas (ferroperiklas) danna saman med perovskitt under trykk- og temperaturforhold ved eit djup på 660 kilometer.

Det er ikkje sikkert påvist i Noreg.

Kjelder
Periklas. (14. februar 2009). I Store norske leksikon. Henta 14. februar 2014.

Magnesiummineral
Oksydmineral
Kubiske mineral
Periklin

Periklin er ein varietet av mineralet albitt, som viser spesiell krystallutvikling og tvillingdanning. Det finst typisk på alpine mineralgangar. 

I Noreg er det kjent frå jernførekomstar (skarnmalm) ved Arendal.

Kjelder
Periklin. (14. februar 2009). I Store norske leksikon. Henta 14. februar 2014 frå http://snl.no/periklin.

Tektosilikat
Peristeritt

Peristeritt er eit feltspatmineral, ein natriumrik plagioklas (albitt eller oligoklas) som viser eit blåleg fargespel. Fenomenet kjem av interferens i submikroskopiske lamellert av avblanda albitt. Det vert nytta som smykkestein og vert feilaktig kalla månestein.

Kjelder
Peristeritt. (14. februar 2009). I Store norske leksikon. Henta 14. februar 2014 frå http://snl.no/peristeritt.

Natriummineral
Feltspat
Perovskitt

Perovskitt er eit relativt sjeldan mineral på jordoverflata. Farge gul, brun eller svart. Det krystalliserer rombisk (pseudokubisk) og er eit kalsiumtitanoksid med formel CaTiO3. Det er funne i syenittpegmatitt ved Langesundsfjorden og i Nordland.

Perovskitt vart først skildra i 1839 frå ein førekomst Atsjmatovsk-gruva i Nazyamskijefjella i Tsjeljabinsk oblast i Uralfjella i Russland. Mineralet vart namngjeve av Gustav Rose etter den russiske mineralogen Lev Perovski (1792–1856).

Liknande mineral 

Dysanalytt er ein niobhaldig varietet, medan loparitt inneheld lantanoider og natrium i staden for kalsium (kjent frå syenittpegmatitt i Lågendalen ved Larvik).

Magnesiumsilikat med formel MgSiO3er kjent i naturen som pyroksenmineralet enstatitt . Ved høge trykk vil denne og òg olivingruppas samansetjing (Mg,Fe)Si2O4kunne opptre med perovskittstruktur, og ein slik fase blir anteke å vere utbreidd i Mantelen til jorda i eit djup frå 660 KM og nedover. Perovskitt antakast å dominere gjennom Jorda si indre mantel heilt ned til eit par hundre kilometer over grensa mot jordkjernen og oppfattast i dag som jordklodens mest utbreidde mineral.

Kjelder
Perovskitt. (2012, 13. mars). I Store norske leksikon. Henta 14. februar 2014 frå http://snl.no/perovskitt.
 

Kalsiummineral
Titanmineral
Oksydmineral
Ortorombiske mineral
Perrieritt

Perrieritt er eit svart, oftast metamikt mineral med komplisert samansetjing, vesentleg eit silikat av kalsium, lantanoidar, magnesium, jarn og titan. Det er funne eit par stader i Noreg, i litt større mengd frå ein granittpegmatitt i Radøy på Hordaland. Det er nærskyldt (dimorft) med chevkinitt.

Det er kalla opp etter den italienske mineralogen C. Perrier (1886–1948).

Kjelder
Perrieritt. (14. februar 2009). I Store norske leksikon. Henta 14. februar 2014 frå http://snl.no/perrieritt.

Silikatmineral
Kalsiummineral
Lantanidmineral
Magnesiummineral
Jernmineral
Titanmineral
Perthitt

Perthitt er eit alkalifeltspat (kalinatronfeltspat) som er avblanda slik at små lamellar eller årer av natronfeltspat (albitt) ligg i ein grunnmasse av kalifeltspat (vanlegvis mikroklin). 

I feltspatar med submikroskopiske lamellar kan det ved interferens opptre eit vent fargespel.

Kjelder
Raade, Gunnar. (14. februar 2009). Perthitt. I Store norske leksikon. Henta 14. februar 2014 frå http://snl.no/perthitt.

Feltspat
Petalitt

Petalitt eller kastoritt er eit feltspatliknande mineral som finst på granittpegmatittar, mellom anna i Sverige og Finland, men ikkje i Noreg. Det er eit litium-aluminiumsilikat, LiAlSi4O10, med monoklin symmetri.

Det vart oppdaga i 1800 på Utö i Haninge i Stockholm. Namnet kjem frå det greske ordet petalon, som tyder 'lauv'.

Kjelder
Petalitt. (14. februar 2009). I Store norske leksikon. Henta 14. februar 2014 frå http://snl.no/petalitt.

Bakgrunnsstoff

Litiummineral
Tektosilikat
Monokline mineral
Phillipsitt

Phillipsitt er eit kalium- og kalsiumhaldig mineral i zeolittgruppa. Det vert mellom anna danna på havbotnen.

Det er kalla opp etter W. Phillips, 1775–1829, som var ein britisk mineralog.

Kjelder
Phillipsitt. (14. februar 2009). I Store norske leksikon. Henta 14. februar 2014 frå http://snl.no/phillipsitt.

Bakgrunnsstoff

Kalsiummineral
Natriummineral
Kaliummineral
Aluminiummineral
Zeolittar
Monokline mineral
Pickeringitt

Pickeringitt er eit fibrig mineral med silkeaktig glans og oftast kvitt. Det har den kjemiske formelen MgAl2(SO4)4· 22H2O. Mineralet vert danna sekundært ved forvitring av pyrittførande bergartar. 

Det vart først skildra i 1844 etter ein førekomst i Cerros Pintados i Pampa del Tamarugal i provinsen Iquique, regionen Tarapacá i Chile. Det vart kalla opp etter den amerikanske språkforskaren og filologen John Pickering (1777–1846).

Det er skildra frå Fåvang. Førekomsten av naturlege sulfat i Gudbrandsdalen (sjå òg halotrichitt) har vore kjent i fleire hundre år. Dei vart tidlegare brukt av den lokale folkesetnaden ved farging av tekstil. Det lokale namnet på salta er «hakkemette».

Kjelder
Pickeringitt. (14. februar 2009). I Store norske leksikon. Henta 14. februar 2014 frå http://snl.no/pickeringitt.

Sulfatmineral
Magnesiummineral
Aluminiummineral
Monokline mineral
Picotitt

Picotitt er eit mørkebrunt til svart mineral, ein kromhaldig spinell (Mg,Fe)(Al,Cr)2O4. Det opptrer i olivinstein og serpentinitt, t.d. ved Feragen i Røros.

Mineralet, som har namnet picotite på fransk, er kalla opp etter franskmannen Philippe-Isidore Picot de Lapeyrouse (fødd 20. oktober 1744 i Toulouse og avliden 18. oktober 1818 på slottet Château de Lapeyrouse i Haute-Garonne).

Kjelder
Picotitt. (14. februar 2009). I Store norske leksikon. Henta 14. februar 2014 frå http://snl.no/picotitt.

Fotnote

Mineral
Piemontitt

Piemontitt er eit raudfarga, manganhaldig mineral i epidot-gruppa. Mineralet vert nytta som smykkestein.

Typelokaliteten er Prabornazgruva i Saint-Marcel i Aostadalen i Italia.

Det finst fleire stader i Noreg og er særleg kjent saman med thulitt frå Lom og Leksvik.

Kjelder
Piemontitt. (14. februar 2009). I Store norske leksikon. Henta 14. februar 2014 frå http://snl.no/piemontitt.

Bakgrunnsstoff

Epidotgruppa
Kalsiummineral
Aluminiummineral
Manganmineral
Monokline mineral
Pigeonitt

Pigeonitt brunt til nesten svart pyroksenmineral, i samansetjing ligg det mellom klinoenstatitt og diopsid og har formelen (Mg,Fe,Ca)2Si2O6 (sjå òg pyroksen). Det finst i einskilde basiske magmabergartar (diabas, basalt, gabbro) og dessutan i nokre meteorittar.

Pigeonitt er kalla opp etter typelokaliteten ved breidda av Lake Superior ved Pigeon Point i Minnesota i USA. Det vart først skildra i 1900.

Kjelder
Pigeonitt. (14. februar 2009). I Store norske leksikon. Henta 14. februar 2014 frå http://snl.no/pigeonitt.

Pyroksengruppa
Kalsiummineral
Magnesiummineral
Jernmineral
Pitticitt

Pitticitt er eit forvitringsmineral som består av jarn og arsen. Mineralet er stort sett amorft. 

Mienralet er mellom anna påvist frå gull- og arsenopyrittførande kvartsgangar i Bindalen i Nordland.

Kjelder
Raade, Gunnar. (14. februar 2009). Pitticitt. I Store norske leksikon. Henta 14. februar 2014 frå http://snl.no/pitticitt.

Jernmineral
Arsenmineral
Plasma i mineralogi

Plasma i mineralogi er ein grønleg finkrystallinsk kvarts (jaspis) med korna tekstur. Han vert nytta som smykkestein.

Kjelder
Plasma: mineralogi. (14. februar 2009). I Store norske leksikon. Henta 14. februar 2014 frå http://snl.no/plasma%2Fmineralogi.

Edelsteinar
Kvartsvariantar
Kom heim

«Kom heim» var eit av bidraga i Melodi Grand Prix 1982, den norske uttakinga til Eurovision Song Contest 1982 i Harrogate i Storbritannia. Melodien vart skriven av Rolf Undsæt Løvland og teksten av Terje Formoe.

Songen vart framført på norsk av Bo (Bodil Nilsen), og enda på ein åttandeplass med 46 poeng.

Single
Bo. Utgitt på singlen CBS CBS 2262. Arrangert av Rolf Undsæt Løvland. Produsert av Rolf Undsæt Løvland og George Keller.
Instrumentalversjon (Fred Nøddelund: Flügelhorn, Halldor Krogh: Fløyte). Utgitt på singlen CBS CBS 2262. Arrangert av Rolf Undsæt Løvland. Produsert av Rolf Undsæt Løvland og George Keller.

Fotnotar

Norske songar
Songar frå 1982
Polerslip

Polerslip eller høgglanspolert er plane snitt gjennom ein bergart eller eit mineral. Det vert nytta ved studium av opake (ugjennomsiktige) mineral i reflektert lys, såkalla malmmikroskopering.

Sjå òg
 Tynnslip

Kjelder
Polerslip. (14. februar 2009). I Store norske leksikon. Henta 14. februar 2014 frå http://snl.no/polerslip.

Mineralogi
Pleonast

Pleonast og ceylonitt vert ikkje rekna som eigne mineral, og er ein jernhaldig spinell, (Mg,Fe)Al2O4. Dei finst mellom anna i gneisar og gabbroar og dessutan i skarn, som i Arendal og Kristiansand. 

Gjennomsiktige varietetar i lysare, grøne og blå fargar brukast som smykkesteinar.

Ceylonitt vart først oppdaga på øya Ceylon, dagens Sri Lanka, innstøypt i kalkspat i lag med pyritt og glimmer.

Kjelder
Pleonast. (11. mars 2012). I Store norske leksikon. Henta 14. februar 2014 frå http://snl.no/pleonast.

Oksydmineral
Edelsteinar
Pollucitt

Pollucitt er eit kvitt til fargelaust, glasaktig mineral. Det krystalliserer kubisk. Mineralet er eit vasshaldig aluminiumsilikat av cesium og natrium, (Cs,Na)2Al2Si4O12·H2O. Det vert ofte rekna til zeolittgruppa. Det finst på einskilde granittpegmatittar, mellom anna i USA, Namibia, Finland og Sverige.

Det vart først skildra av August Breithaupt i 1846 etter ein førekomst på øya Elba i Italia. Det er kalla opp etter Pollux, tvillingen til Castor, fordi det ofte er funnen i lag med petalitt, somt tidlegare vart kalla castoritt.

Kjelder
Pollucitt. (14. februar 2009). I Store norske leksikon. Henta 14. februar 2014 frå http://snl.no/pollucitt.

Bakgrunnsstoff
 
Cesiummineral
Natriummineral
Aluminiummineral
Zeolittar
Kubiske mineral
Polybasitt

Polybasitt er eit svart til stålgrått mineral med formel (AgCu)16Sb2S11. Det er eit sulfid av sølv, kopar og antimon. Det krystalliserer monoklint og dannar metallglinsande, tette massar eller sekskanta tavler. Det finst i sølvførekomstar ved sida av andre sølvmineral.

Kjelder

Bakgrunnsstoff

Sølvmineral
Koparmineral
Antimonmineral
Arsenmineral
Svovelsaltmineral
Monokline mineral
Polyhalitt

Polyhalitt er eit mineral som finst i saltleier (mellom anna i New Mexico, Texas og Tyskland). Det er vanlegvis lyseraudt, men kan òg vere fargelaust eller kvitt. Mineralet er eit vasshaldig sulfat av kalium, kalsium og magnesium, K2Ca2Mg(SO4)4·2H2O.

Polyhalitt vart først skildra i 1818 etter prøvar frå typelokaliteten i Salzberg i Austerrike. Namnet kjem frå det greske polys hals for 'mange salt'.

Kjelder
Polyhalitt. (14. februar 2009). I Store norske leksikon. Henta 14. februar 2014 frå http://snl.no/polyhalitt.

Magnesiummineral
Kalsiummineral
Kaliummineral
Sulfatmineral
Triklinske mineral
Polylithionitt

Polylithionitt er eit litiumrikt glimmermineral, nærskyldt med lepidolitt, fargelaust til gulaktig, kjemisk formel KLi2AlSi4O10F2. Det er relativt sjeldan, og i Noreg fist det i syenittpegmatittar ved Langesundsfjorden og på Vesterøya ved Sandefjord.

Kjelder
Polylithionitt. (14. februar 2009). I Store norske leksikon. Henta 14. februar 2014 frå http://snl.no/polylithionitt.

Litiummineral
Kaliummineral
Aluminiummineral
Silikatmineral
Polymignitt

Polymignitt er eit svart, sjeldan mineral. Det er ein metamikt zirkonolitt. Det finst på syenittpegmatittar i Oslofeltet. Mineralet vart først skildra frå Stavern av J. J. Berzelius i 1824.

Kjelder
Polymignitt. (14. februar 2009). I Store norske leksikon. Henta 14. februar 2014 frå http://snl.no/polymignitt.

Zirkoniummineral
Posnjakitt

Posnjakitt er eit blått, sekundært koparmineral, Cu4(SO4)(OH)6·H2O. 

Mineralet er kalla opp etter E. W. Posnjak, 1888–1949, ein russisk-amerikansk geokjemikar.

Det er funne i små mengder eit par stader i Noreg, mellom anna på kontaktførekomstar i Oslofeltet.

Kjelder
Raade, Gunnar. (14. februar 2009). Posnjakitt. I Store norske leksikon. Henta 14. februar 2014 frå http://snl.no/posnjakitt.

Koparmineral'
Porfyroblast

Porfyroblast er ein ein større krystall i ein regionalmetamorf bergart, danna under metamorfosen, t.d. om granatkrystall i ein glimmerskifer.

Kjelder
Porfyroblast. (14. februar 2009). I Store norske leksikon. Henta 14. februar 2014 frå http://snl.no/porfyroblast.

Metamorf petrologi
Portlanditt

Portlanditt er eit kalsiumhydroksid, Ca(OH)2. Det er eit fargelaust, trigonalt mineral som finst som sekskanta plater i visse kontaktmetamorfe bergartar. Portlandsement inneheld Ca(OH)2 danna ved utfelling.

Det vart først skildra i 1933 etter ein førekomst ved Scawt Hill i Larne i County Antrim i Nord-Irland. Han vart kalla portlanditt fordi det kjemiske kalsiumhydroksydet er eit vanleg hydrolyseprodukt ved portlandsement.

Kjelder
Portlanditt. (14. februar 2009). I Store norske leksikon. Henta 14. februar 2014 frå http://snl.no/portlanditt.

Kalsiummineral
Hydroksidmineral
Powellitt

Powellitt er eit gråleg til gult mineral, eit kalsiummolybdat, CaMoO4, med tetragonal symmetri. Det dannar ein blandingsserie med det tilsvarande wolframatet, scheelitt. Mineralet har ein sterk gul fluorescens. 

Powellitt vart først skildra av William Harlow Melville i 1891 frå Peacockgruva i Adams County i Idaho og kalla opp etter den amerikanske oppdagaren og geologen John Wesley Powell (1834–1902).

I Noreg er det funne sekundært etter molybdenitt på førekomstar i Telemark.

Kjelder
Powellitt. (14. februar 2009). I Store norske leksikon. Henta 14. februar 2014 frå http://snl.no/powellitt.

Bakgrunnsstoff

Oksydmineral
Molybdenmineral
Kalsiummineral
Tetragonale mineral
Prasem

Prasem er ein bleikgrøn til gulgrøn varietet av mineralet kalsedon, til dels brukt som smykkestein. Det vert òg nytta om kvarts som er grønfarga på grunn av inneslutningar av aktinolittnåler.

Kjelder
Prasem. (14. februar 2009). I Store norske leksikon. Henta 14. februar 2014 frå http://snl.no/prasem.

Edelsteinar
Prehnitt

Prehnitt er eit bleikgrønt mineral som finst i holrom og på sprekker i ei rekkje bergartar, danna hydrotermalt. Det finst ofte saman med zeolittar . Det krystalliserer rombisk og er eit silikat av kalsium og aluminium med formel Ca2Al2Si3O10(OH)2. Prehnitt er eit særs utbreitt mineral som er funne ei rekkje stader i Noreg.

Det vart først skildra i 1788 etter ein førekomst i Karoo-doleritt i Cradock i Eastern Cape-provinsen i Sør-Afrika. Det vart kalla opp etter oberst Hendrik Von Prehn (1733–1785), som var kommandant for ein nederlandsk koloni ved Kapp det gode håp frå 1768 til 1780.

Kjelder

Prehnitt. (11. mars 2012). I Store norske leksikon. Henta 14. februar 2014.

Bakgrunnsstoff

Inosilikat
Kalsiummineral
Aluminiummineral
Ortorombiske mineral
Proustitt

Proustitt er ein lys raudgyldig erts, eit arsensølvblende, eit blautt, skarlagenraudt mineral, eit sølvhaldig sulfosalt, Ag3AsS3. Det har ei viss tyding som sølvmalm. Det finst i Noreg mellom anna ved Kongsberg. Den tilsvarande antimonsambindinga er pyrargyritt.

Han er kalla opp etter J.L. Proust.

Kjelder
Proustitt. (14. februar 2009). I Store norske leksikon. Henta 14. februar 2014 frå http://snl.no/proustitt.

Bakgrunnsstoff

Sølvmineral
Svovelsaltmineral
Trigonale mineral
Pseudomalakitt

Pseudomalakitt er eit grønt mineral av kopar og fosfat, Cu5(PO4)2(OH)4. Det vert danna ved forvitring av koparertsar. Det liknar koparkarbonatet malakitt.

Typelokalitet er Virneberg-gruva i Rheinbreitbach i Westerwald i Rheinland-Pfalz i Tyskland. Dette er eit område der gruvedrift for kopar går attande til romersk tid, og som vart driven i periodar fram til 1872.  

I Noreg er det funne på sprekker i kvartsitt i eit steinbrot ved Heddalsvann.

Kjelder
Pseudomalakitt. (14. februar 2009). I Store norske leksikon. Henta 14. februar 2014 frå http://snl.no/pseudomalakitt.

Bakgrunnsstoff

Fosfatmineral
Koparmineral
Monokline mineral
Pseudomorfose

Pseudomorfose er eit nydanna mineral som er oppstått gjennom ein kjemisk eller strukturmessig forandring av eit anna mineral utan at den ytre forma er endra. Det nydanna mineralet vil dermed opptre med ei krystallform som tilhøyrer det opphavlege mineralet. Ofte blir det danna pseudomorfosar ved ein kjemisk reaksjonsprosess, t.d. sølvglans etter sølv, goethitt etter pyritt eller serpentin etter olivin. Det kan òg hende at den opphavlege substansen blir fortrengt av eit heilt nytt stoff, t.d. kvarts etter fluoritt eller kopar etter aragonitt. Ei spesiell form for pseudomorfose utan kjemisk endring blir kalla paramorfose.

Ein perimorfose oppstår når eit mineral blir dekt av ei skorpe av eit anna mineral og det opphavlege mineralet deretter vert løyst opp, slik at det etterlatast eit holrom.

Studiet av pseudomorfosar har stor tyding for forståinga av minerala sine omdanningsprosessar og dei vilkåra desse føregår under. Eit grunnleggjande arbeid om pseudomorfosar vart skrive av W. K. von Haidinger.

Kjelder
Pseudomorfose. (14. februar 2009). I Store norske leksikon. Henta 14. februar 2014 frå http://snl.no/pseudomorfose.

Bakgrunnsstoff

Mineralogi
Pseudobrookitt

Pseudobrookitt er eit raudbrunt til svart, rombisk mineral, som finst særleg på holrom i lavabergartar. Det består av jarn-titanoksid, Fe2TiO5. Mineralet er kjent i relativt store krystall frå Havredal i Bamble, men er her omdanna til ei blanding av hematitt og rutil.

Pseudobrookitt vart først skildra i 1878 etter ein førekomst i Uroi Hill (Arany Hill) i Simeria i Hunedoara fylke i Romania. Namnet kjem frå greske ψευδής, for falsk og brookitt på grunn av likskapen til brookitt.

Kjelder
Pseudobrookitt. (14. februar 2009). I Store norske leksikon. Henta 14. februar 2014 frå http://snl.no/pseudobrookitt.

Oksydmineral
Ortorombiske mineral
Jernmineral
Titanmineral
Putelava

Putelava er lavaer som inneheld karakteristiske puteforma strukturar. Slike puter blir vanlegvis danna ved avkjøling av lava under vatn og er kjend frå midthavsryggane og andre magmatiske miljø. Putelavaer i vulkanske bergartar er karakteriserte av tjukke sekvensar av diskontinuerlege puteforma massar, vanlegvis opp til ein meter i diameter. Dei dannar den øvre delen av «lag 2» av normal havskorpe.

Putelava finst i fleire ofiolittar som til dømes i Trondheimsfeltet, Bergensbogane og på Bømlo.

Kjelder
Selbekk, Rune S.. (11. mars 2012). Putelava. I Store norske leksikon. Henta 14. februar 2014 frå http://snl.no/putelava.

Bakgrunnsstoff 
 NeMO Explorer, NOAA - Contains link til video of pillows being formed

Strukturgeologi
Vulkanologi'
Pyribol

Pyribolar er eit samleomgrep for mineralgruppene pyroksen og amfibol.

Kjelder
Pyriboler. (2009, 14. mars). I Store norske leksikon. Henta 14. februar 2014 frå http://snl.no/pyriboler.

Mineralgrupper
'
Pyroksenoid

Pyroksenoid er eit mineral som kjemisk tilsvarar ein pyroksen, og som i likskap med pyroksena er bygd opp av kjedar av SiO4-tetraeder, men med lengre repetisjonsavstandar i kjedane. Døme er wollastonitt (treledda kjedar), rhodonitt og babingtonitt (femledda kjedar) og pyroksmangitt (sjuledda kjedar).

Kjelder
Pyroksenoid. (14. februar 2009). I Store norske leksikon. Henta 14. februar 2014 frå http://snl.no/pyroksenoid.

Silikatmineral